rejauldu/bengali-wikipedia huggingface dataset:
thumb|বাঁশবেড়িয়া শহরের মানচিত্র  thumb|বাস টার্মিনাস এলাকা, বাঁশবেড়িয়া  বাঁশবেড়িয়া ভারতের পশ্চিমবঙ্গ রাজ্যের হুগলি জেলার একটি সুন্দর শহর ও পৌরসভা এলাকা। এই শহরে অবস্থিত হংসেশ্বরী মন্দির, অনন্ত বাসুদেবের মন্দির, জাফর খান গাজি মসজিদ ও দরগা, ত্রিবেণীর ত্রিসঙ্গম এই শহরের প্রধান পর্যটন কেন্দ্র। এই শহরের দক্ষিণে অবস্থিত ডানলপ টায়ার কারখানা এশিয়ার বৃহত্তম টায়ার কারখানা। বাঁশবেড়িয়া পৌরসভা এলাকায় দুটি রেল স্টেশন রয়েছে। বাঁশবেড়িয়া ও ত্রিবেণী।  বাঁশবেড়িয়া শহরেই প্রখ্যাত কবি পিনাকী ঠাকুর এবং নগেন্দ্রনাথ চট্টোপাধ্যায় এর জন্মস্থান। বাঁশবেড়িয়া শহরের দক্ষিণাংশের সামান্য অংশ ১নং-৪নং ওয়ার্ড চুঁচুড়া থানার অধীনে। বাকি অংশ ৫নং-২২নং ওয়ার্ড মগরা থানার অধীনে। দুটি থানা বর্তমানে চন্দননগর পুলিশ কমিশনারেটের আওতাধীন।   জনসংখ্যার উপাত্ত  ভারতের ২০১১ সালের আদমশুমারি অনুসারে বাঁশবেড়িয়া শহরের জনসংখ্যা হল ১,০৩,৭৯৯ জন। এর মধ্যে পুরুষ ৫২ শতাংশ এবং নারী ৪৮ শতাংশ।  এখানে সাক্ষরতার হার ৭২ শতাংশ। পুরুষদের মধ্যে সাক্ষরতার হার ৫৫ শতাংশ এবং নারীদের মধ্যে এই হার ৪৫ শতাংশ। সারা ভারতের সাক্ষরতার হার ৫৯.৫ শতাংশ, তার চাইতে বাঁশবেড়িয়া এর সাক্ষরতার হার বেশি।  এই শহরের জনসংখ্যার ১৭ শতাংশ হল ৬ বছর বা তার কমবয়সী।   তথ্যসূত্র   বহিঃসংযোগ  বিষয়শ্রেণী:পশ্চিমবঙ্গের নগর বিষয়শ্রেণী:হুগলি জেলার শহর ও নগর বিষয়শ্রেণী:কলকাতার শহরতলি বিষয়শ্রেণী:কলকাতা মহানগর অঞ্চলের শহর ও নগর
থাম্ব|১৯৪৮ সালে মহাত্মা গান্ধীর শেষকৃত্যে মানুষের ঢল। ভারতে, শহীদ দিবস (জাতীয় পর্যায়েও সর্বদায় দিবস হিসাবে পরিচিত) হিসাবে আলাদা আলাদা ছয়টি দিবসকে ঘোষণা করা হয়েছে। যারা জাতির জন্য আত্মোৎসর্গ করেছে, তাদের শহীদ হিসাবে স্বীকৃতি দেয়া হয়েছে।  ৩০ জানুয়ারি ৩০ জানুয়ারি জাতীয় পর্যায়ে পালিত হয়ে থাকে। ১৯৪৮ সালে নাথুরাম গডসে কর্তৃক  মোহনদাস করমচাঁদ গান্ধীর হত্যার স্মৃতি হিসাবে দিনটি বেছে নেওয়া হয়েছে।  from the Indian government Press Information Bureau শহীদ দিবসে রাষ্ট্রপতি, উপরাষ্ট্রপতি, প্রধানমন্ত্রী, প্রতিরক্ষামন্ত্রী, এবং তিন বাহিনী প্রধান রাজ ঘাট স্মৃতিসৌধের সমাধিতে সমবেত হন এবং নানাবর্ণের ফুল দিয়ে সজ্জিত পুষ্পস্তবক অর্পণ করেন। সকাল ১১টায় ভারতীয় শহীদদের স্মরণে দেশজুড়ে দুই মিনিটের নীরবতা পালন করা হয়। অংশগ্রহণকারীরা সর্ব-ধর্মের প্রার্থনা করার পর শ্রদ্ধা জানান।  ২৩ মার্চ ১৯৩১ সালের ২৩ মার্চ লাহোরে (পাকিস্তান) ভগৎ সিং, সুখদেব থাপার এবং শিবরাম রাজগুরু মারা যাওয়ার বার্ষিকীকে শহীদ দিবস হিসাবে ঘোষণা করা হয়।   ১৯ মে  আসাম রাজ্যের বরাক উপত্যকায় জনসংখ্যার উল্লেখযোগ্য সংখ্যক বাঙালি হওয়া সত্ত্বেও আসাম সরকার রাজ্যের একমাত্র সরকারী ভাষা হিসাবে অসমীয়া ভাষাকে স্বীকৃতি দেয়ার সিদ্ধান্ত নিলে প্রতিবাদ হিসেবে বাংলা ভাষা আন্দোলন ছড়িয়ে পড়ে। বরাক উপত্যকায়, সিলেটি-ভাষী বাঙালি জনসংখ্যা ছিল সংখ্যাগরিষ্ঠ। মূল ঘটনাটি ঘটেছিল ১৯৬১ সালের ১৯ মে শিলচর রেলস্টেশনে, যেখানে রাজ্য পুলিশ কর্তৃক ১১ জন মানুষ শহীদ হয়। ১৯ মে এখন "ভাষা শহীদ দিবস" হিসেবে স্বীকৃত।  ২১ অক্টোবর   ২১ অক্টোবর পুলিশ শহীদ দিবস (বা পুলিশ স্মরণ দিবস), দেশব্যাপী সকল পুলিশ বিভাগ পালন করে। ১৯৫৯ সালের এই দিনে, চলমান চীন-ভারত সীমান্ত বিবাদের অংশ হিসাবে লাদাখের ইন্দো-তিব্বত সীমান্তে একটি টহলরত কেন্দ্রীয় রিজার্ভ পুলিশ বাহিনীকে চীনা বাহিনী আক্রমণ করেছিল।  ১৭ নভেম্বর ওড়িশা, ১৭ নভেম্বর, "পাঞ্জাবের সিংহ" খ্যাত লালা লাজপত রায়ের মৃত্যুবার্ষিকী পালন করে, যিনি ব্রিটিশ রাজতন্ত্রের কাছ থেকে মুক্তির জন্য একজন ভারতীয় নেতা হিসেবে নেতৃত্ব দিয়েছেন। ১৯ নভেম্বর ১৮২৮ সালের ১৯ নভেম্বর, মারাঠা-শাসিত রাজ্যের রাজকুমারী রানী লক্ষ্মীবাঈয়ের জন্মদিন এই অঞ্চলে শহীদ দিবস হিসাবে পালন করা হয় এবং ১৮৫৭ সালের সিপাহী বিদ্রোহে যারা জীবন দিয়েছিল তাদের সম্মান জানায়, যার মধ্যে তিনিও একজন ছিলেন।  তথ্যসূত্র  বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতের সরকারি ছুটির দিন বিষয়শ্রেণী:মহাত্মা গান্ধীর গুপ্তহত্যা বিষয়শ্রেণী:ভারতে উদ্‌যাপন বিষয়শ্রেণী:জানুয়ারি উদ্‌যাপন বিষয়শ্রেণী:মার্চ উদ্‌যাপন বিষয়শ্রেণী:জুন উদ্‌যাপন বিষয়শ্রেণী:অক্টোবর উদ্‌যাপন বিষয়শ্রেণী:নভেম্বর উদ্‌যাপন বিষয়শ্রেণী:লালা লাজপত রায়ের স্মারক
সাঈদ ফেরদৌস (জন্ম:১৯৭০) তিনি একজন বাংলাদেশী নৃবিজ্ঞানী লেখক, গবেষক ও ওরাল ইতিহাসবিদ।এছাড়াও তিনি যুক্তরাষ্ট্রের ইউনিভার্সিটি অব ক্যালিফোর্নিয়া,বার্কলের Institute for South Asia Studies–এ সাবেক ভিজিটিং ফেলো,জাহাঙ্গীরনগর বিশ্ববিদ্যালয়ের নৃবিজ্ঞান বিভাগের সাবেক চেয়ারম্যান এবং বাংলাদেশ উন্মুক্ত বিশ্ববিদ্যালয়য়ের উপ-উপাচার্য।  জীবনী অধ্যাপক সাঈদ ফেরদৌস জাহাঙ্গীরনগর বিশ্ববিদ্যালয় থেকে নৃবিজ্ঞানে বিএসএস (১৯৯০, পরীক্ষা ১৯৯২) ও  এমএসএস (১৯৯১, পরীক্ষা ১৯৯৩) সম্পন্ন করে, ২০০৩ সালে আমস্টারডাম বিশ্ববিদ্যালয়, (নেদারল্যান্ডস) থেকে এমএ সম্পন্ন করেন এবং  ল্যাঙ্কাস্টার বিশ্ববিদ্যালয়ে পিএইচডি (অভিসন্দর্ভ: *Trails of Prolonged Partition: Truncated East Bengal, Forgotten East Pakistan and the Aftermath in Bangladesh) সম্পন্ন করেন।  কর্মজীবন সাঈদ ১৯৯৫সালে জাহাঙ্গীরনগর বিশ্ববিদ্যালয়ের  নৃবিজ্ঞান বিভাগে অধ্যাপনা  জীবন শুরু করেন।এছাড়াও তিনি ভিজিটিং/অ্যাজাঙ্কট ফ্যাকাল্টি হিসেবে শিক্ষকতা করেছেন: নর্থ সাউথ বিশ্ববিদ্যালয়, ইস্ট ওয়েস্ট বিশ্ববিদ্যালয়, ল্যাঙ্কাস্টার বিশ্ববিদ্যালয়, হাওয়াই প্যাসিফিক ইউনিভার্সিটি, ইস্টার্ন ইউনিভার্সিটি ও পাঠশালা সাউথ এশিয়ান স্কুল অব ফটোগ্রাফিতে। নভেম্বর ২০২৪ সালে থেকে তিনি বাংলাদেশ উন্মুক্ত বিশ্ববিদ্যালয়ের উপ-উপাচার্য হিসেবে দায়িত্ব পালন করছেন।  গ্রন্থ  Partition as Border-Making: East Bengal, East Pakistan and Bangladesh (লন্ডন ও নিউইয়র্ক: Routledge, ২০২২)  তথ্য সূত্র
লুক গ্যালোস এবং কার্ল অ্যান্ডারসন, সংক্ষিপ্তে  গ্যালোস এবং অ্যান্ডারসন, হলেন পেশাদারি কুস্তি ট্যাগ টিম বর্তমানে তারা ডাব্লিউডাব্লিউই এর সাথে সম্পূৃক্ত রয়েছেন এবং তারা র ব্র‍্যান্ডের  হয়ে বর্তমানে দিতীয়বারের মতো র ট্যাগ টিম চ্যাম্পিয়নস।  তারা ডোক গ্যালোস এবং কার্ল অ্যান্ডারসন নামে বুলেট ক্লাবের অংশ হয়ে কুস্তি লড়তেন নিউ জাপান প্রো-রেসলিং এ এবং তারা রিং অফ অনারেও কুস্তি লড়তেন এবং তারা বিভিন্ন স্বতন্ত্র ক্ষেত্রে কুস্তি লড়েছেন। ২০১৩ সালে এনজেপিডাব্লিউ তে গ্যালোস এবং অ্যান্ডারসন একসাথে কুস্তি লড়েছেন, বুলেট ক্লাব নামে দল গঠন করে। তারা এরপর তিন বছরে, দুইবার আইডাব্লিউজেপি ট্যাগ টিম চ্যাম্পিয়নশিপ, তার সাথে ২০১৩ ওয়ার্ল্ড ট্যাগ লিগ জিতেছেন। ফেব্রুয়ারি ২০১৬ তে, তারা এনজেপিডাব্লিউ বাদ দিয়ে ডাব্লিউডাব্লিউই তে যোগ দেন, যেখানে তারা র ট্যাগ টিম চ্যাম্পিয়ন হোন দুইবার একবার জানুয়ারি ২০১৭ তে,আরেকবার জুলাই ২০১৯ এ।  ইতিহাস নিউ জাপান প্রো-রেসলিং (২০১৩-২০১৬) thumb|গ্যালোস এবং অ্যান্ডারসন তোগি ম্যাকাবে তে  ম্যাজিক কিলার পেশ করছেন thumb|left|upright| আইডাব্লিউ ট্যাগ টিম চ্যাম্পিয়ানশিপ হাতে ডোক গ্যালোস ননভেম্বর ২০১৩ সালে এনজেডাব্লিউপি কর্তৃপক্ষ ঘোষণা দেয় যে তার জি১ ট্যাগ লিগ এর আয়োজন করছে।যেখানে বুলেট ক্লাব এর হয়ে কার্ল অ্যান্ডারসন এবং সদ্য আত্মপ্রকাশ করা ডোক গ্যালোস অংশ নেয়। অ্যান্ডারসন এনজেপিডাব্লিউতে ২০০৮ পর্যন্ত নিয়মিত কাজ করে, যেখানে গ্যালোস, সাবেক ডাব্লিউডাব্লিই এর কুস্তিগির, এবং সদ্য  টোটাল ননস্টপ একশন রেসলিং (টিএনএ) এ তে কাজ করা কুস্তিগির। তারা টুর্নামেন্ট শেষ করে রেকর্ড চার জয় এবং দুই হার দিয়ে। তারা ডিসেম্বর ৮ এ প্রথমে হারায় টোগি ম্যাকাবে এবং টোমেকিও হোনমিকে সেমিফাইনালে এবং হিরোয়েসি এবং সাতোসি কোজিমাকে হারিয়ে টুর্নামেন্টের ফাইনাল জিতে নেয়। জানুয়ারি ৪,২০১৪তে, রেসল কিংডম ৮, যেখানে তারা কে.ই.এস  কে হারিয়ে আইডাব্লিউজেপি ট্যাগ টিম চ্যাম্পিয়নশিপ জিতে নেয়। তারা তাদের খেতাবটি ৬ ট্যাগ টিম এর বিপক্ষে সফলভাবে ডিপেন্ড করে।  ফেব্রুআরি ১১,২০১৫তে নিউ ভিগেনিং ইন ওসাকা ইভেন্ট এ, অ্যান্ডারসন এবং গ্যালোস গোতো এবং সিবাতাকে পরাজিত করে আইডাব্লিউজেপি ট্যাগ টিম চ্যাম্পিয়নশিপ পুনরায় জিতে নেয়।  thumb|upright|কার্ল অ্যান্ডারসন আইডাব্লিউজেপি ট্যাগ টিম চ্যাম্পিয়ন হিসেবে গুজব রটে যে তারা আইডাব্লিউজেপি ছেড়ে দেবে, এর মধ্যে তারা তাদের চ্যাম্পিয়নশিপ রিম্যাচ পায়, কিন্তু ফেব্রুয়ারি ১৪ নিউ ভিগ্যান ইন নিকিতা ইভেন্টে পুনরায় ম্যাচটি হেরে যান। অ্যান্ডারসন এবং গ্যালোস এনজেডাব্লিউপিতে ফেব্রুয়ারি ২৪ তারিখে তাদের শেষ ম্যাচ খেলে, যেখানে তারা এইট ম্যান ট্যাগ টিম ম্যাচ খেলে। যেখানে তারা ববি ফিসকে হারায়।  তথ্যসূত্র  বিষয়শ্রেণী:বুলেট ক্লাবের সদস্য বিষয়শ্রেণী:গ্লোবাল ফোর্স রেসলিং টিম বিষয়শ্রেণী:স্বতন্ত্র কুস্তি দল বিষয়শ্রেণী:নিউ জাপান প্রো রেসলিং বিষয়শ্রেণী:রিং অফ অনার বিষয়শ্রেণী:ডাব্লিউডাব্লিউইর দল
প্রাণীবিজ্ঞান থেকে প্রাণিবিজ্ঞানে স্থানান্তর। কায়সার আহমাদ (আলাপ) ১২:২১, ১৯ ডিসেম্বর ২০১৫ (ইউটিসি)  প্রাণীবিজ্ঞান এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () প্রাণীবিজ্ঞান বানান টি ভুল আছে এবং সঠিক বানানে তুলনামূলক সমৃদ্ধ একটি পাতা আছে। Nahid Hossain ০১:১৫, ১৯ ডিসেম্বর ২০১৫ (ইউটিসি)  এই পাতা অপসারণের কোন যুক্তি নেই।18px  ধন্যবাদ--★ Sethtalk ০২:১১, ১৯ ডিসেম্বর ২০১৫ (ইউটিসি) অবশ্যই । সমৃদ্ধ পাতার নামটি কিন্তু উল্লেখ করা হয়নি। দ্বিতীয়ত বানানের ভূল কোথায় আছে সেটা নিবন্ধের আলাপ পাতায় রেখে সমাধান করা যায়। নিবন্ধ সংশোধন ও উন্নয়নের জন্যই উইকিতে সবাই সম্পাদনা করতে পারে। তার জন্য অপসারণ করতে হবে কেন।--কায়সার আহমাদ (আলাপ) ০৩:২২, ১৯ ডিসেম্বর ২০১৫ (ইউটিসি) আমি উইকি তে নতুন। উচ্চ পর্যায়ের সংশোধন নীতী সম্পর্কে ধারনা নাই। যাই হোক, প্রাণিবিজ্ঞান বানানটি এখানে ভুল ভাবে লিখা হয়েছে। প্রাণিবিজ্ঞান বানানে কখনো প্রাণীবিজ্ঞান (ণী) হয় না। আর যেহেতু সঠিক বানানে আরেকটি পাতা আছে তাই এটাকে স্থানান্তর করতে পারছি না। আপনাদের সাহায্য দরকার। Nahid Hossain ১১:২১, ১৯ ডিসেম্বর ২০১৫ (ইউটিসি) এই বলে অপসারণের জন্য মনোয়ন করা আপনার উচিৎ হয়নি। যদি নিবন্ধে ভুল থাকে ঠিক করুন আর সারাংশে কারণ উপস্থাপন করুন। ধন্যবাদ--★ Sethtalk ১১:৩১, ১৯ ডিসেম্বর ২০১৫ (ইউটিসি)
250px|থাম্ব|জন্মস্থান উডুতাডিতে অক্ক মহাদেবীর মূর্তি অক্ক মহাদেবী (কন্নড়: ಅಕ್ಕ ಮಹಾದೇವಿ; আনু. ১১৩০–১১৬০) কন্নড় সাহিত্যের আদি মহিলা কবিদের অন্যতম তথা দ্বাদশ শতাব্দীতে হিন্দুধর্মের লিঙ্গায়েত মতবাদের এক অগ্রণী প্রবক্তা।banajiga debate "Making Sense of the Lingayat vs Veerashaiva Debate". তাঁর রচিত ৪৩০টি বচন কবিতা (স্বতঃস্ফূর্ত অতিন্দ্রীয়বাদী কবিতা) এবং মন্ত্রোগোপ্য ও যোগনগতৃবিধি নামে দু’টি ছোটো রচনা পাওয়া যায়, যেগুলি কন্নড় সাহিত্যে তাঁর সর্বাধিক গুরুত্বপূর্ণ সংযোজনা বলে পরিগণিত হয়।   তথ্যসূত্র    বহিঃসংযোগ    "Songs of Shiva Akka Mahadevi"  translated by Vinaya Chaitanya  বিষয়শ্রেণী:লিঙ্গায়েত ধর্ম বিষয়শ্রেণী:কর্ণাটকের ইতিহাস বিষয়শ্রেণী:লিঙ্গায়েত কবি বিষয়শ্রেণী:কন্নড় কবি বিষয়শ্রেণী:ভারতীয় নারী কবি বিষয়শ্রেণী:ভারতীয় নারী দার্শনিক বিষয়শ্রেণী:ভক্তি আন্দোলন বিষয়শ্রেণী:হিন্দু নারী ধর্মগুরু বিষয়শ্রেণী:লিঙ্গায়েত সন্ত বিষয়শ্রেণী:১২শ শতাব্দীর ভারতীয় নারী বিষয়শ্রেণী:১২শ শতাব্দীর ভারতীয় কবি বিষয়শ্রেণী:১২শ শতাব্দীর ভারতীয় লেখক বিষয়শ্রেণী:কন্নড় ব্যক্তি বিষয়শ্রেণী:১২শ শতাব্দীর লেখক বিষয়শ্রেণী:১২শ শতাব্দীতে জন্ম বিষয়শ্রেণী:১২শ শতাব্দীতে মৃত্যু বিষয়শ্রেণী:কর্ণাটকের লেখিকা বিষয়শ্রেণী:কন্নড় ভাষার লেখক বিষয়শ্রেণী:প্রাচীন এশীয় লেখিকা বিষয়শ্রেণী:প্রাচীন ভারতীয় লেখক বিষয়শ্রেণী:কর্ণাটকের পণ্ডিত বিষয়শ্রেণী:১২শ শতাব্দীর লেখিকা
পলাশবাড়ী ইউনিয়ন বাংলাদেশের রংপুর বিভাগের দিনাজপুর জেলার বিরল উপজেলার অন্তর্গত একটি ইউনিয়ন পরিষদ। এটি ৫০.৫৩ কিমি২ (১৯.৫১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,২৩৮ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ১৬টি।  গ্রামসমূহ ১। খয়েরবন  ২। ফরমানপুর  ৩। বেনীপুর  ৪। দক্ষিণবাড়ী  ৫। সারাঙ্গাই  ৬। ইভিরামপুর  ৭। হরিপুর   ৮। পলাশবাড়ী  ৯। আগ্রা  ১০। ভুতিগাঁও  ১১। সাকইর  ১২। দক্ষিণ বিষ্ণুপুর  ১৩। বুজুরুক বসন্তপুর  ১৪। বসন্তপুর  ১৫। বৈদ্যনাথপুর ১৬। ধুলাতৈড়।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:বিরল উপজেলার ইউনিয়ন
য়েল-পা-য়ে-শেস-ব্র্ত্সেগ্স () (১১৩৪-১১৯৪) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের য়েল-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।  প্রথম জীবন য়েল-পা-য়ে-শেস-ব্র্ত্সেগ্স ১১৩৪ খ্রিষ্টাব্দে তিব্বতের খাম্স অঞ্চলে জন্মগ্রহণ করেন। তার পিতার নাম ছিল স্গোম-পা-আ-'বার () এবং মাতার নাম ছিল গোং-পা-ব্জা'-ব্ত্সুন-মা-ল্চাম ()। জন্মের পর তার নাম রাখা হয় ফুর-পা-স্ক্যাব্স ()। উনিশ বছর বয়সে তিনি র্বা-ম্দা' () নামক স্থানে শিক্ষার্থীর শপথ গ্রহণ করেন এবং কুড়ি বছর বয়সে ভিক্ষুর শপথ গ্রহণ করেন। তিনি ফ্যা-পা-ছোস-ক্যি-সেং-গে () নামক গ্সাং-ফু () বৌদ্ধবিহারের ষষ্ঠ প্রধানের নিকট মধ্যমক সম্বন্ধে, র্ঙ্গোগ-ম্দো-স্দে () নামক বৌদ্ধ সাধকের নিকট তন্ত্র সম্বন্ধে এবং পার-ফু-বা-ব্লো-গ্রোস-সেং-গে নামক পন্ডিতের নিকট দোঁহা সম্বন্ধে অধ্যয়ন করেন। ১১৬২ খ্রিষ্টাব্দ থেকে পরবর্তী সাত বছর ফাগ-মো-গ্রু-পা-র্দো-র্জে-র্গ্যাল-পো নামক বিখ্যাত পন্ডিতের নিকট তিনি শিক্ষালাভ করেন।  পরবর্তী জীবন ১১৭১ খ্রিষ্টাব্দে তিনি য়েল-ফুগ () বৌদ্ধবিহার প্রতিষ্ঠা করেন ও ঐ বিহারের প্রধান হিসেবে আঠারো বছর অতিবাহিত করেন। ১১৭৫ খ্রিষ্টাব্দে তিনি দ্গোন-লুং () বৌদ্ধবিহার ও ১১৯২ খ্রিষ্টাব্দে স্তোদ-'জাং () বৌদ্ধবিহার প্রতিষ্ঠা করেন। এই সকল বৌদ্ধবিহারে তিনি বেশ কিছু গ্রন্থ রচনা করেন, কিন্তু সেই সমস্ত রচনার খুব কম অংশেরই বর্তমানে অস্তিত্ব রয়েছে।  তথ্যসূত্র  আরো পড়ুন Roerich, George, trans. 1996. The Blue Annals. 2nd ed. Delhi: Motilal Banarsidas, pp. 566–8  বিষয়শ্রেণী:ইয়েলপা কাগ্যু বিষয়শ্রেণী:১১৩৪-এ জন্ম বিষয়শ্রেণী:১১৯৪-এ মৃত্যু
অ্যাবট ল্যাবরেটরিজ হল একটি আমেরিকান বহুজাতিক স্বাস্থ্যসেবা সংস্থা যার সদর দপ্তর মার্কিন যুক্তরাষ্ট্রের ইলিনয়ের অ্যাবট পার্কে অবস্থিত। কোম্পানিটি ১৮৮৮ সালে শিকাগোর চিকিৎসক ওয়ালেস ক্যালভিন অ্যাবট দ্বারা পরিচিত ওষুধ তৈরির জন্য প্রতিষ্ঠিত হয়েছিল; এখন এটি মেডিকেল ডিভাইস, ডায়াগনস্টিকস, ব্র্যান্ডেড জেনেরিক ওষুধ এবং পুষ্টি পণ্য বিক্রি করে। এটি ২০১৩ সালে তার গবেষণা-ভিত্তিক ফার্মাসিউটিক্যালস ব্যবসাকে অ্যাবভি-তে বিভক্ত করে। অ্যাবটের সিইও ২০১৫ সালে বলেছিলেন যে কোম্পানিটি এক শতাব্দীরও বেশি সময় ধরে ভারতে ছিল; এটি ২০০২ সালে অ্যাবট ইন্ডিয়া লিমিটেড নামে পরিচিত।  অ্যাবটের পণ্যগুলির মধ্যে রয়েছে পেডিয়ালাইট, সিমিলাক, বিনাক্সনাউ, এনসিউর, গ্লুসারনা, জোনপারফেক্ট, ফ্রিস্টাইল লিবার, আই-স্টাট এবং মিত্রক্লিপ।   তথ্যসূত্র   বিষয়শ্রেণী:মার্কিন যুক্তরাষ্ট্রের ঔষধ প্রস্তুতকারক কোম্পানি বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি বিষয়শ্রেণী:মার্কিন যুক্তরাষ্ট্রের জৈবপ্রযুক্তি কোম্পানি বিষয়শ্রেণী:১৮৮৮-এ প্রতিষ্ঠিত ঔষধ প্রস্তুতকারক কোম্পানি
ইয়াওমুল ফি হারাম () হলো ২০১৭ সালের মক্কার মসজিদ আল-হারাম সম্পর্কিত একটি তথ্যমূলক চলচ্চিত্র। আরাবিয়া পিকচার্স এবং আল রেসাহ হারামিনের প্রযোজনায় চলচ্চিত্রটি নির্মিত হয়েছে।ইতিহাসে প্রথমবারের মতো পুরো দিনের শ্রমিকদের চোখের সামনে দেখা হিসাবে হারামের অভ্যন্তরীণ কাজকর্ম চলচ্চিত্রে দেখানো হয়েছে।পরিচালক আবরার হুসেন হারামের বিভিন্ন দিক নিয়ে গবেষণা করার জন্য এক বছরেরও বেশি সময় ব্যয় করেছেন।এটি এমন একটি জায়গা যেখানে অমুসলিমদের পা রাখারও নিষেধাজ্ঞা রয়েছে।   পটভূমি  টাউসুলের সাথে একটি সাক্ষাৎকারে নির্বাহী নির্মাতা আব্দুলুলাহ আল আহমরি বলেছিলেন যে এমন কাজটি এসেছিল যা "দুটি পবিত্র মসজিদের রক্ষকগণের উদ্যোগ,বিশেষত রাষ্ট্রপতি ডাঃ আবদুল রহমান আল-সুদাইস দ্বারা পরিচালিত,যার লক্ষ্য আধুনিক হারাম সম্পর্কে সচেতনতা বৃদ্ধি এবং মুসলমানদের প্রকৃত চিত্র, তাদের সংস্কৃতি এবং সংজ্ঞা প্রচারের লক্ষ্যে পৃথিবীর সর্বশ্রেষ্ঠ স্থান তুলে ধরা।"  আল আহামারী আরও বলেন, "এই কাজের লক্ষ্য চলচ্চিত্র দর্শকদের হৃদয়ে শান্তি জাগানোর পাশাপাশি উৎসর্গ এবং বিশ্বাস প্রদর্শন করা।"  ছবিটি রচনা ও পরিচালনা করেছেন ব্রিটিশ চলচ্চিত্র নির্মাতা আবরার হুসেন। এর আগে তিনি ইসলামী চ্যানেলের সিরিজ পরিচালনা করেছেন।হুসেন পরিচালিত জনপ্রিয় টিভি শো মডেল মসজিদ(২০০৭) এবং ফাইথ অফ(২০০৮)।  গবেষণার অংশ হিসাবে হুসেন হারামের মধ্যে ৬০ টি বিভিন্ন বিভাগের বিশদ বিশ্লেষণ করেছিলেন এবং এই বিভাগের অনেক কর্মচারীর সাক্ষাৎকার নিয়েছেন যাতে কোন বিভাগ ও কর্মচারীরা চলচ্চিত্রের জন্য উপযুক্ত উপযুক্ত তা নিশ্চিত করতে পারেন।Twasul    চলচ্চিত্রের সারাংশ   ইয়াওমুল ফি হারাম হারাম সম্পর্কিত একটি চলচ্চিত্র যা শ্রমিকদের চোখের সামনে দিয়ে হারাম কে দেখানো হয়। শ্রমিকরা হারামের মানবিক চেহারা উপস্থাপন করে এবং চলচ্চিত্রটি তাদের কাজ এবং কর্মীদের আধ্যাত্মিক প্রেরণার পাশাপাশি অন্বেষণ করে। হুসেইন ফ্রেমের মধ্যে হারামের বিভিন্ন বিভাগের কাজকে কেন্দ্র করে পাঁচটি দৈনিক নামাজের (ফজর,জোহর,আসর, মাগরিব এবং ইশা) চিত্র তুলে ধরেছেন।  মূল দৃশ্যের মধ্যে হারাম,পরিচ্ছন্নতা বিভাগ, ইমাম,জমজমের পানি,ধর্মীয় বিষয়াদি, রক্ষণাবেক্ষণ,তথ্যপ্রযুক্তি বিভাগ,কিসওয়াহ কাপড় এবং  সামাজিক যোগাযোগের বিষয়গুলি অন্তর্ভুক্ত রয়েছে।  চলচ্চিত্রটি দুটি পবিত্র মসজিদের রক্ষক রাষ্ট্রপতি ডাঃ আবদুল রহমান আল-সুদাইস প্রবর্তন করেছেন।   তথ্যসূত্র    বহিঃসংযোগ     বিষয়শ্রেণী:ইসলাম সম্পর্কে প্রামাণ্য চলচ্চিত্র বিষয়শ্রেণী:আরবি ভাষার চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০১৭-এর চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র
শিখা ট্যান্ডন (জন্ম জানুয়ারী ২০, ১৯৮৫) ভারতের বেঙ্গালুরুর একজন সাতারু।  ট্যান্ডন ১৪৬টি জাতীয় পদক ও ৩৬টি আন্তর্জাতিক পদক জিতেছেন, যার মধ্যে ৫টি সোনা আছে।   পেশাগত জীবন ১২ বছর বয়সে একটি রাজ্য প্রতিযোগিতায় উনি প্রথম নজর কাড়েন ও ওনাকে দুটি বিভাগে জাতীয় স্তরে নামানো হয়, যার মধ্যে উনি একটি ব্রোঞ্জ জেতেন। ১৩ বছর বয়সে উনি প্রথম এশিয়ান গেমস ও ১৬ তে প্রথম বিশ্ব চ্যাম্পিয়নশিপে অংশগ্রহণ করেন।   তথ্যসূত্র  বিষয়শ্রেণী:ভারতীয় সাঁতারু বিষয়শ্রেণী:২১শ শতাব্দীর ভারতীয় নারী বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:ভারতীয় নারী সাঁতারু বিষয়শ্রেণী:কর্ণাটকের নারী ক্রীড়াবিদ বিষয়শ্রেণী:২০০৪ গ্রীষ্মকালীন অলিম্পিকের সাঁতারু বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:কমনওয়েলথ গেমসে ভারতের প্রতিযোগী বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয় বিষয়শ্রেণী:অর্জুন পুরস্কার প্রাপক বিষয়শ্রেণী:ব্যাঙ্গালোর বিশ্ববিদ্যালয়ের প্রাক্তন শিক্ষার্থী বিষয়শ্রেণী:কেস ওয়েস্টার্ন রিজার্ভ বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:রাজজ্যোৎসব পুরস্কার ২০০৮ প্রাপক
এথ্‌নোলগ, মূল ইংরেজি নাম Ethnologue: Languages of the World, বিশ্বে ভাষার ব্যবহার সংক্রান্ত একটি বিখ্যাত পরিসংখ্যানিক আকরগ্রন্থ। ১৯৫১ সালে এটি প্রথম প্রকাশিত হয়। বর্তমানে মার্কিন যুক্তরাষ্ট্র ভিত্তিক অ-মুনাফাভোগী প্রতিষ্ঠান সামার ইন্সটিটিউট অফ লিঙ্গুইস্টিক্‌স এটি বিশ্বব্যাপী যুগপৎ ওয়েব ও কাগজে ছাপিয়ে থাকে। প্রতিষ্ঠানটির প্রধান উদ্দেশ্য হল সাহিত্য ও ধর্মীয় উদ্দেশ্যে ভাষার উন্নয়ন ও নথিভুক্তকরণ।  ২০১৮ সালের ২১ ফেব্রুয়ারি, এথ্‌নোলগের ২১তম সংস্করণ প্রকাশিত হয়েছে। এতে উল্লেখিত বিশ্বের মোট ভাষার সংখ্যা ___ টি, যা ২০তম সংস্করণের চেয়ে ২টি কম। এর মধ্যে প্রাতিষ্ঠানিক ভাষার সংখ্যা ৫৮০টি, শক্তিশালী ভাষা ২,৪৪৬টি, বিকাশমান ভাষা ১,৫৯০টি, সংকটাপন্ন ভাষা ১,৫৫৯টি এবং বিলুপ্তির পথে যাচ্ছে এমন ভাষা ৯২২টি। ২১তম সংস্করণ অনুযায়ী ১২৯৯ মিলিয়ন ভাষাভাষীসহ চীনা ভাষা হল বিশ্বের শীর্ষ ব্যবহৃত ভাষা।   তথ্যসূত্র   বিষয়শ্রেণী:ভাষাবিজ্ঞান বিষয়শ্রেণী:ভাষাবিজ্ঞান বিষয়ক উচ্চশিক্ষায়তনিক গবেষণাকর্ম বিষয়শ্রেণী:১৯৫৩-এর অ-কল্পকাহিনী বই বিষয়শ্রেণী:১৯৮৮-এর অ-কল্পকাহিনী বই বিষয়শ্রেণী:২০১৩-এর অ-কল্পকাহিনী বই বিষয়শ্রেণী:ভাষা পরিবার
ক্রিকেটে , একটি ফ্রি হিট এমন কোনও ব্যাটসম্যানের ডেলিভারি, যেখানে কোনও নো-বলের জন্য প্রযোজ্য ব্যতীত অন্য কোনও পদ্ধতিতে ব্যাটসম্যানকে আউট করা যায় না, যথা- রান আউট, দুইবার বলকে আঘাত করে এবং মাঠে বাধা দেয়।  এটি ওয়ানডে আন্তর্জাতিক এবং টি-টোয়েন্টি ম্যাচে প্রাসঙ্গিক। কোনও বোলার যখন কোনও নো-বল করেন, তাৎক্ষণিক পরবর্তী বলটি একটি ফ্রি হিট হয়। অতিরিক্তভাবে বলটি যদি কোমরের উপরে ফুল টস সরবরাহ করা হয় তবে ব্যাটসম্যান একটি বিনামূল্যে হিট পান।   ইতিহাস  এটি ২০০৭ সালের অক্টোবরে আন্তর্জাতিক ক্রিকেটে আসে। প্রথমদিকে কেবল কোনও পা দোষের কারণে ফ্রি হিট হোত।  ২০১৫ সাল থেকে, নিয়মগুলি পরিবর্তন করা হয়েছিল যাতে  যেকোনো নো বলেই ফ্রি হিট হয়।   প্রাপ্ত সুবিধা  ফ্রি হিট বলের সুযোগটি ব্যাটসম্যানকে সাধারণভাবে (ক্যাচ বা উইকেটের আগে লেগ) আউট হওয়ার ভয় ছাড়াই আরও শক্তিশালী শট খেলতে সক্ষম করে। ভুলটি ফিল্ডিংয়ের সাথে থাকে, আর সুবিধাটি ব্যাটিংয়ের পক্ষে। এছাড়াও, বলটি স্টাম্পগুলিতে আঘাত করলে ব্যাটসম্যান একক রান (একটি বাই) করতে পারে কারণ বলটি সাধারণত ডেড বল বলে বিবেচিত হয়।   ফিল্ডিং সীমাবদ্ধতা ফিল্ডিং দলকে ফ্রি হিট বলের জন্য মাঠ পরিবর্তন করার কোনো অনুমতি নেই, যদি একই ব্যাটসম্যান (যিনি আসল নো-বল পেয়েছিলেন) বলটি খেলতে থাকেন। তবে সুরক্ষার কারণে উইকেটরক্ষক যদি স্টাম্পে উঠে দাঁড়িয়ে থাকেন তবে তাকে আরও বেশি দূ্রত্বের অবস্থানে ফিরে যেতে দেওয়া হয়।  ব্যাটসম্যানরা যদি বিজোড় সংখ্যক রান নেন, তবে অন্য ব্যাটসম্যান এখন স্ট্রাইকার, এবং ফ্রি হিটের জন্য মাঠটি পুনরায় সাজানো যেতে পারে। প্রকৃতপক্ষে স্ট্রাইকার যে কোনও কারণেই পরিবর্তিত হোক পুনরায় মাঠ সাজানোর অনুমতি দেওয়া হয়, উদাহরণস্বরূপ, যদি কোনও নতুন ব্যাটসম্যান কোনো নো বলে রান আউট হওয়া স্ট্রাইকারকে প্রতিস্থাপন করেন। যদি কোনও নো-বল অবৈধ মাঠ স্থাপনের জন্য বলা হয় তবে অবশ্যই ক্ষেত্রটিকে পুনরায় অবস্থান করতে হবে।   সিগন্যাল  বোলারের শেষ প্রান্তে থাকা আম্পায়ার এক হাতের সাহায্যে বাতাসে গোলাকার আন্দোলন করে পরের বলটি  ফ্রি হিট হবে তা বোঝান। মূল ফ্রি হিট বলটি প্রশস্তভাবে বা কোনও নো-বল করা হলে ফ্রি হিটটি পরবর্তী বলের দিকে চলে যায়; এক্ষেত্রে আম্পায়ারকে আবার ফ্রি হিট সংকেত দেওয়া দরকার হয়।   তথ্যসূত্র   বিষয়শ্রেণী:ক্রিকেট পরিভাষা
মনিকা চাকমা (জন্ম: ১৫ সেপ্টেম্বর ২০০৩) হলেন একজন বাংলাদেশী নারী ফুটবল খেলোয়াড়। তিনি বাংলাদেশ জাতীয় ফুটবল দলের সদস্য। তিনি একজন মধ্যমাঠের খেলোয়াড়। তিনি ২০১৯ সালে বঙ্গমাতা অনূর্ধ্ব-১৯ নারী আন্তর্জাতিক টুর্নামেন্টে মঙ্গোলিয়ার বিপক্ষে গোল করে পরিচিতি পান। ফিফা তার এ গোলকে ‘জাদুকরী গোল’ হিসেবে স্বীকৃতি দেয় এবং মনিকা চাকমাকে 'ম্যাজিকেল চাকমা' উপাধি দেওয়া হয়।   প্রাথমিক জীবন  মনিকা চাকমার জন্ম ২০০৩ সালের ১৫ সেপ্টেম্বর তারিখে খাগড়াছড়ি জেলার লক্ষ্মীছড়ির দুর্গম পাহাড়ি এলাকা সুমন্ত পাড়া গ্রামে । কৃষক  বাবা বিন্দু কুমার চাকমা ও রবি মালা চাকমার পাঁচ মেয়ের মধ্যে মনিকা সবার ছোট। ছোটবেলা থেকে ফুটবলের প্রতি মনিকার বাবার পছন্দ ছিলো না। তাই বাবার চোখ ফাঁকি দিয়ে পাড়ার ফুটবল খেলায় অংশ নিতেন। তার খেলায় সঙ্গী ছিলেন বড় বোন অনিকা চাকমা ও চাচাত ভাই কিরণ চাকমা।   শিক্ষা ও খেলাধুলা  মনিকা চাকমার ২০১০ সালে লক্ষ্মীছড়ির মরাচেঙ্গী সরকারি প্রাথমিক বিদ্যালয়ের হয়ে প্রথম বঙ্গমাতা শেখ ফজিলাতুন্নেছা মুজিব ফুটবল টুর্নামেন্ট খেলেন। ২০১২ সালে চট্টগ্রামে বিভাগীয় পর্যায়ে খেলতে গেলে রাঙামাটি মগাছড়ি সরকারি প্রাথমিক বিদ্যালয়ের প্রধান শিক্ষক বিরসেন চাকমার নজরে আসে। তিনি মনিকাকে  রাঙামাটি মগাছড়ি সরকারি প্রাথমিক বিদ্যালয়ে ভর্তি হওয়ার সুযোগ করে দেন। মনিকা ২০১৩ সালে স্কুলটির হয়ে বঙ্গমাতা ফুটবল টুর্নামেন্ট খেলে জাতীয় পর্যায়ে রানার্সআপ হন। জাতীয় পর্যায়ে প্রথম খেলার  ডাক পান অনূর্ধ্ব-১৪ দলে। এ দলটি ২০১২ সালে শ্রীলঙ্কায় অনুষ্ঠিত এএফসির টুর্নামেন্টে অংশ নিয়ে তৃতীয় স্থান ফেয়ার প্লে ট্রফি জিতেছিলো। ওই আসরে মনিকা গোল করেছিল তিনটি। রাঙামাটি ঘাগড়া উচ্চ বিদ্যালয়ে পাঠ শেষে মনিকা ঘাগড়া কলেজের মানবিক বিভাগ থেকে এইচএসসি পাস করেন ।   আন্তর্জাতিক পরিসর  থাইল্যান্ডে এশিয়ান অনূর্ধ্ব-১৪ চ্যাম্পিয়নশিপেও খেলেছেন মনিকা। এছাড়া বঙ্গমাতা অনূর্ধ্ব-১৯ আন্তর্জাতিক গোল্ডকাপের সেমিফাইনালে মঙ্গোলিয়ার বিপক্ষে বাংলাদেশের হয়ে খেলেন এবং তার দুর্দান্ত গোলে  ফিফার  ‘ভক্তদের প্রিয়’ কনটেন্টে স্থান পায় বাংলাদেশ। এ গোলের কারণে ফিফা তাকে ‘জাদুকরী চাকমা’ উপাধিতে ভূষিত করে।  ম্যাজিকেল মনিকা চাকমা মূলত পুলিশে চাকরি নেননি, মনিকা চাকমা নামে আরেকজন নারী ফুটবলার ছিলেন যার বাড়ি রাঙামাটি তিনিই পুলিশে চাকরি নেন।   আরও দেখুন   বাংলাদেশ অনূর্ধ্ব-১৭ জাতীয় নারী ফুটবল দল।   তথ্যসূত্র   বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:খাগড়াছড়ি জেলার ফুটবলার বিষয়শ্রেণী:বাংলাদেশী নারী ফুটবলার বিষয়শ্রেণী:বসুন্ধরা কিংস নারী দলের ফুটবলার বিষয়শ্রেণী:বাংলাদেশী বৌদ্ধ বিষয়শ্রেণী:নারী ফুটসাল খেলোয়াড় বিষয়শ্রেণী:বাংলাদেশের আন্তর্জাতিক নারী ফুটবলার বিষয়শ্রেণী:আমেরিকান ইন্টারন্যাশনাল ইউনিভার্সিটি-বাংলাদেশের প্রাক্তন শিক্ষার্থী বিষয়শ্রেণী:বসুন্ধরা কিংসের ফুটবলার বিষয়শ্রেণী:চাকমা ব্যক্তি বিষয়শ্রেণী:নারী ফুটবল মধ্যমাঠের খেলোয়াড় বিষয়শ্রেণী:খাগড়াছড়ি জেলার ব্যক্তি বিষয়শ্রেণী:চট্টগ্রাম বিভাগের ক্রীড়াবিদ বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: শাহ জালাল-এ পুনর্নির্দেশ করা হল।  মেরাজ (আলাপ) ১৫:৫৯, ২৯ ডিসেম্বর ২০১৮ (ইউটিসি) হাজি ইউছুফ   – (অপসারণের প্রস্তাবনা দেখুনলগ দেখুন) () উইকিপিডিয়ার উল্লেখযোগ্যতার মৌলিক মানদণ্ডে নিবন্ধটির বিশ্বকোষীয় উল্লেখযোগ্যতা নেই। নিবন্ধের ভাষা অবিশ্বকোষীয়, যেখানে তথ্যসূত্র্রে যাচাইযোগ্য সংযোগের চরম অভাব।   উইকিপিডিয়ার যেকোন জীবনী নীতিমালা অনুসারে নিবন্ধটি উইকিপিডিয়ায় স্থান পাবার অযোগ্য। কারণ:  নিবন্ধের ব্যক্তি কোনো উল্লেখযোগ্য পুরস্কার অথবা সম্মাননা লাভ করেন নি, অথবা পুরস্কার অথবা সম্মাননার জন্য মনোনয়নও পান নি।  নিবন্ধের ব্যক্তি তার নিজস্ব কর্মক্ষেত্রে এমন কোনো অবদান রাখেন নি যা জাতীয় বা আন্তর্জাতিক বা ঐতিহাসিকভাবে স্থান পাওয়ার যোগ্য।  নিবন্ধের ব্যক্তির জাতীয় বা আন্তর্জাতিক জীবনীর চরিত্রাভিধান বা অনুরূপ প্রকাশনায় ভুক্তি নেই।  উল্লেখযোগ্যতার সাধারণ সূচক অনুসারে নিবন্ধটি উইকিপিডিয়ায় স্থান পাবার যোগ্য নয়। কারণ:  তথ্যসূত্রের নির্ভরযোগ্যতা নেই। বেশিরভাগ তথ্যসূত্র বিভিন্ন আনুষ্ঠানিকতার সংবাদ বিজ্ঞপ্তি।  উল্লেখযোগ্য প্রকাশিত মুদ্রণ/প্রকাশনার অংশ নন। এমনকি কোনো উল্লেখযোগ্য প্রকাশনায় ব্যক্তি সম্পর্কিত গুরত্ববহনকারী প্রতিবেদন নেই।  কোন মৌলিক গবেষণা ব্যাতীত গুরুত্বপূর্ণ প্রতিবেদন প্রচার হয় নি, যা থেকে বিষবস্তুর গভীরতা এবং গুরুত্ব বোঝা যায়।  নিবন্ধের তথ্যসূত্রের বেশিরভাগই প্রথম পক্ষের তথ্যসূত্র যা বিজ্ঞাপন, আত্মজীবনী, এবং প্রেস রিলিজ। এবং রচনাধর্মী এমন যে নিবন্ধটি কারো স্বার্থের সঙ্গে জড়িত থাকার বিশেষ সম্ভাবনা রয়েছে।  নির্ভরযোগ্য, সত্যনিষ্ঠ, যাচাইযোগ্য, মূল্যায়নযোগ্য তথ্যসূত্র নেই। ~মহীন (আলাপ) ১৪:৫৯, ১৮ ডিসেম্বর ২০১৮ (ইউটিসি)  নিবন্ধে পরিবর্তন আনাহয়েছে Mdyusufmiah (আলাপ) ১৯:৫১, ১৮ ডিসেম্বর ২০১৮ (ইউটিসি) , হযরত শাহজালালের দরগাহ নিবন্ধের সাথে একত্রীকরণের প্রস্তাব করছি।--মাসুম-আল-হাসান (আলাপ) ১০:৪১, ২১ ডিসেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।